fi fi fi fi fi fi fi fi fi fi es jbo en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Sosiaalityö — Näin aloitan opintoni — Avoin yliopisto — Jyväskylän yliopiston opinto-opas
OpintotarjontammeNäin aloitan opintoniAjankohtaistaAiempien opintojen hyväksilukeminenTietoja opintojaan jatkavilleYhteystiedot
2.4 Sosiaalityön perusopintojen opetusohjelma lv. 2022-2023
3.1 Jyväskylän yliopiston avoimessa yliopistossa sosiaalityön aineopintoihin haku ja valinta vuonna 2023
3.2 Sosiaalityön aineopintojen opiskelu lukuvuoden 2022–2023 aikana
4. Ruotsin kielen käytöstä opinnoissa
1. Tutustu sosiaalityön oppiaineeseen ja sen opintojaksoihin.
3. Ilmoittaudu opintojakson suoritustapaan.
4. Aloita uuden oppiminen Moodlessa.
Katso täältä pidempi versio aloitusohjeesta ja löydä vastauksia opintojen aloittamista koskeviin kysymyksiisi.
JAOPP1000 Orientaatio jatkuvaan oppimiseen (1 op) ja perusopintokokonaisuuden rakenne
Aloita suunnittelemalla opintojasi: pohdi esimerkiksi omia tavoitteitasi ja valmiuksiasi opiskeluun sekä opintojesi etenemistä ja suoritusjärjestystä. Henkilökohtainen opiskelusuunnitelma auttaa sinua näkemään opintosi kokonaisuutena.
Opintojaksolla Orientaatio jatkuvaan oppimiseen pohdit omaa motivaatiotasi, opiskelutaitojasi, opiskeluhaasteitasi ja –mahdollisuuksiasi. Opintojaksolla saat tietoa akateemisesta opiskelusta sekä tutustut opiskelun keskeisiin tietojärjestelmiin ja arvioit niihin liittyvän ohjaustarpeen.
Suorita maksuton opintojakso JAOPP1000 Orientaatio jatkuvaan oppimiseen (1 op).
Tutustu sosiaalityön perusopintokokonaisuuteen Opintotarjontamme-välilehdellä ja opintojen rakennetta ja suoritusjärjestystä kuvaavaan kuvioon tällä sivulla.
2.2 Opintojaksojen suoritustavat perusopinnoissa
Sosiaalityön perusopinnot voit suorittaa etä- ja verkko-opintoina; poikkeuksena on STOP1006 Sosiaalityön käytännöt I -opintojaksoon sisältyvä 10 työpäivän käytännön harjoittelu.
Tarkemmat tiedot opintojaksojen suoritustavoista löydät opinto-oppaan  Opintotarjontamme-välilehdeltä.
2.3 Opintojen suoritusjärjestys perusopinnoissa
Suositelemme, että opintojen alussa suoritat johdantojakson ja viimeisenä käytännön harjoittelun. Muuten voit vapaasti valita opintojen suoritusjärjestyksen. Opiskelusuunnitelmaa laatiessasi kannattaa huomioda, miten opetusta on tarjolla lukuvuoden aikana ja mikä on opintojaksojen suoritusaika. Voit suunnitella oman opiskeluaikataulusi tarkemmin sen mukaan, miten aikasi riittää opiskelulle ja mikä tuntuu itsestä hyvältä tahdilta. Aloita tehtävien tekeminen ja kurssimateriaaliin tutustuminen kuitenkin jo hyvissä ajoin opinto-oikeutesi aikana, että oppimiselle jää riittävästi aikaa.
2.4 Sosiaalityön perusopintojen opetusohjelma lv. 2022-2023
Voit ladata yllä olevan kuluvan lukuvuoden opintojaksokooste omalle koneellesi pdf-tiedostona.
Jäikö jokin asia mietityttämään? Ota yhteyttä avoimen yliopiston opintopalveluihin.
3.1 Jyväskylän yliopiston avoimessa yliopistossa sosiaalityön aineopintoihin haku ja valinta vuonna 2023
Tulevan lukuvuoden aikana otamme Jyväskylän yliopiston avoimessa yliopistossa käyttöön haun ja valinnan sosiaalityön aineopintoihin (40 op). Mikäli olet kiinnostunut aineopintojen opiskelusta avoimessa yliopistossa, tutustu huolella käytännön muutokseen.
Sosiaalityön aineopintoja (40 op) voi opiskella 1.8.2023 alkaen vain hakemalla ja tulemalla valituksi opintoihin. Haku on huhtikuussa 2023. Haun tarkka ajankohta ja hakuohjeet kerrotaan sosiaalityön opinto-oppaassa kevätlukukaudella 2023.
Sosiaalityön aineopintoihin valitaan haussa maksimissaan 200 opiskelijaa. Hakuun liittyy ennakkotehtävä, joka arvioidaan ja pisteytetään.
Hakukelpoisia sosiaalityön aineopintoihin JYU avoimessa yliopistossa kevään 2023 haussa ovat henkilöt, joilla on suoritettuna haun päättymishetkellä jokin seuraavista:
sosiaalityön perusopinnot (25 op)
sosionomi (AMK) -tutkinto sekä avoimen yliopiston opintojaksot STOP1001 Sosiaalityön johdanto (5 op) ja YFIP250 Kriittinen ajattelu ja tieteellinen kommunikaatio (5 op)
sosiaalityön lähitieteen perusopinnot (esim. sosiologian perusopinnot) (25 op) sekä avoimen yliopiston opintojaksot STOP1001 Sosiaalityön johdanto (5 op) ja STOP1006 Sosiaalityön käytännöt I (5 op)
Jyväskylän yliopiston läsnä olevat tutkinto-opiskelijat eivät voi tulla valituksi sosiaalityön aineopintoihin.
Aineopintojen (40 op) YFIA200 Kvalitatiiviset ja kvantitatiiviset menetelmät (5 op) -opintojaksoa voivat jatkossa opiskella myös ne opiskelijat, jotka eivät tule valituksi tai eivät hae opiskelemaan sosiaalityön aineopintoja. Ko. jakso kuuluu useaan Jyväskylän yliopiston aineopintokokonaisuuteen pakollisena tai valinnaisina opintoina. Myös STOA7005 Kandidaattiseminaari ja kandidaatintutkielma (10 op) -opintojakso, jota on mahdollista suorittaa ylimääräisenä opintojaksona, on haun ja valinnan ulkopuolinen opintojakso.
3.2 Sosiaalityön aineopintojen opiskelu lukuvuoden 2022–2023 aikana
Lukuvuonna 2022–2023 sosiaalityön aineopintoja (40 op) voi vapaasti opiskella entiseen tapaan ja viedä päätökseen aloitetut aineopinnot kunkin suoritustavan tarjolla olevan paikkamäärän ja opinto-oikeusajan puitteissa. Mikäli huomaat, että et saa suoritettua aloittamiasi sosiaalityön aineopintoja (40 op) loppuun lv. 2022-2023 aikana, niin hae kevään 2023 haussa sosiaalityön aineopintoihin. Huomaathan, että sosiaalityön perusopinnot tulee olla suoritettuna ennen sosiaalityön aineopintoihin siirtymistä. Viestimme haun alkamisesta ja hakuohjeista tarkemmin JYU avoimen yliopiston verkkosivuilla keväällä 2023, joten seuraathan viestintäämme. Mikäli sinulla on kysyttävää liittyen käytänteisiin sosiaalityön aineopintoihin hakeutumisessa, otathan yhteyttä opintopalveluihimme help.jyu.fi -palvelun kautta. Oppiaineen sisältöihin liittyvissä kysymyksissä opettajamme ovat apunasi.
JAOPP1000 Orientaatio jatkuvaan oppimiseen (1 op) ja aineopintokokonaisuuden rakenne
Aloita suunnittelemalla opintojasi: pohdi esimerkiksi omia tavoitteitasi ja valmiuksiasi opiskeluun sekä opintojesi etenemistä ja suoritusjärjestystä. Henkilökohtainen opiskelusuunnitelma auttaa sinua näkemään opintosi kokonaisuutena.
Opintojaksolla Orientaatio jatkuvaan oppimiseen pohdit omaa motivaatiotasi, opiskelutaitojasi, opiskeluhaasteitasi ja –mahdollisuuksiasi. Opintojaksolla saat tietoa akateemisesta opiskelusta sekä tutustut opiskelun keskeisiin tietojärjestelmiin ja arvioit niihin liittyvän ohjaustarpeen.
Aineopintokokonaisuus koostuu sosiaalityön asiantuntijuuteen ja ammatillisiin käytäntöihin, sosiaalityön toimintaympäristöön ja tutkielmaopintoihin liittyvistä sisällöistä. Alla olevassa aineopintokokonaisuuden kuviossa kuvataan tarkemmin opintojaksoja ja niiden suoritustapoja.
Suorita maksuton opintojakso JAOPP1000 Orientaatio jatkuvaan oppimiseen (1 op).
Tutustu sosiaalityön aineopintokokonaisuuteen Opintotarjontamme-välilehdellä ja opintojen rakennetta ja suoritusjärjestystä kuvaavaan kuvioon tällä sivulla.
3.4 Opintojaksojen suoritustavat  aineopinnoissa
Sosiaalityön aineopinnot voit suorittaa pääosin etä- ja verkko-opintoina. Kahteen opintojaksoon sisältyy lähiopetusta, jota järjestetään lukuvuoden aikana Helsingissä, Kokkolassa ja Jyväskylässä.
Tarkemmat tiedot opintojaksojen suoritustavoista löydät Opintotarjontamme-välilehdeltä.
3.5 Opintojen suoritusjärjestys aineopinnoissa
Voit tehdä sosiaalityön aineopintoja valitsemassasi järjestyksessä ottaen huomioon opintojaksolle mahdollisesti asetetut edeltävät opinnot.
STOA250 Kvalitatiivisten ja kvantitatiivisten menetelmien tutkimusharjoitukset (5 op) edeltävinä opintoina on YFIA200 Kvalitatiiviset ja kvantitatiiviset menetelmät (5 op).
Opintojakso STOA7005 Kandidaattiseminaari- ja kandidaatintutkielma (10 op) on mahdollista tehdä ylimääräisenä opintojaksona. Opintojakson suoritusajankohta on aineopintojen loppuvaiheessa (aineopintoja suoritettu vähintään 30 op) ja sen edeltävinä opintoina ovat opintojaksot YFIA200 ja STOA250.
3.6 Sosiaalityön aineopintojen opetusohjelma lv. 2022-2023
Voit ladata yllä oleva opintojaksokooste omalle koneellesi pdf-tiedostona.
Jäikö jokin asia mietityttämään? Ota yhteyttä avoimen yliopiston opintopalveluihin.
4. Ruotsin kielen käytöstä opinnoissa
Jyväskylän yliopiston opetus- ja tutkintokieli on suomi. Muun kielen kuin suomen käyttämisestä opetuskielenä määrätään opetussuunnitelmassa. Mikäli äidinkielesi on ruotsi, voit halutessasi kysyä opintojaksokohtaisesti sosiaalityön oppiaineen opettajilta, voitko kirjoittaa kirjallisen työsi ruotsin kielellä. Vain ko. jakson opettajan/opettajien luvalla voit tehdä kirjallisen tehtäväsi ruotsin kielellä. YFIP250 Kriittinen ajattelu ja tieteellinen kommunikaatio -opintojakso suoritetaan aina suomen kielellä ja STOA2004 Sosiaalioikeus -opintojakso sekä STOA7005 Kandidaattiseminaari ja kandidaatintutkielma -opintojakson kandidaatintutkielma kirjoitetaan aina suomen kielellä.